Константин Балмонт
Без укори тя се отдаде…

Превод от руски: Андрей Андреев, 1993

chitanka.info

Без укори тя се отдаде,

безмълвно целуваше тя.

— Как сладостно лъха прохлада,

как облакът пие вода!

Не каза: „Не трябва!“ Обети

не чакаше, не пожела.

— О, колко е тъмно морето

под синята нощна мъгла!

Бе моя без страх от възмездие,

от загуби и от беди.

— Как приказно греят съзвездия,

о, колко безсмъртни звезди!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.